J.K. Simmons Mungkin Akan Kembali Sebagai Commissioner Gordon Untuk Filem “Batgirl”
Pelakon legenda dan pemenang Oscar J.K. Simmons dilaporkan bersiap-sedia untuk kembali ke Gotham City! Menurut Deadline, pelakon itu dilaporkan sedang dalam rundingan untuk mengulangi peranannya sebagai Pesuruhjaya Gordon dalam filem HBO Max Batgirl yang akan datang. Simmons pertama kali muncul sebagai Pesuruhjaya Gordon dalam filem Justice League arahan Zack Snyder pada 2017. Tetapi, dengan DC Extended Universe berehat sebentar dari menghubungkan filem-filem mereka, peranan Simmons dibiarkan tergantung buat seketika. Kini, dengan perkhabaran terbaru, dia nampaknya bersedia untuk kembali dalam filem terbaru.  Batgirl akan berpusat pada watak Barbara Gordon, anak perempuan kepada pesuruhjaya polis Gotham City, James Gordon. Watak ini pertama kali dilihat dalam siri Batman tahun 1967 dengan mendiang Yvonne Craig memainkan watak itu. Penampilan pertama Batgirl dalam buku komik adalah di Detective Comics #357 karya penulis Gardner Fox dan artis Carmine Infantino. Pengarah Bad Boy for Life, Adil El Arbi dan Bilall Fallah akan mengarahkan filem terbaru DC ini berdasarkan lakon layar yang ditulis oleh Christina Hodson (Bumblebee, Birds of Prey, The Flash). Batgirl akan ditayangkan secara eksklusif di HBO Max.